Рымгайла

**Рымгайла** (*Рымегель*, *Рымгейла*, *Рымгал*, *Рымгел*, *Рымкайл*) — мужчынскае імя і вытворнае ад яго прозьвішча.

## Паходжаньне

Рымагіл або Рымгілс (Rimagil, Rimagilus, Rimgils) — імя германскага паходжаньня. Іменная аснова -рым- (імёны ліцьвінаў Рымель, Рыман, Рымунд; германскія імёны Riemel, Rimann, Rimund) паходзіць ад гоцкага rimis 'спакой, стрыманасьць, непарухлівасьць', а аснова -гайл- (-гал-, -гел-) (імёны ліцьвінаў Відзігайла, Інгела, Монтгайла; германскія імёны Widigail, Ingeila, Montigel) — ад гоцкага і бургундзкага gails 'жвавы, свавольны, ганарысты' або ад асновы -гісіл- (-гіл-). Такім парадкам, імя Рымгайла азначае «непарушная ганарыстасьць».

У Польшчы адзначаюцца прозьвішчы Рымгайла (Rymgajła, Rymgajłło, Rymgayłło, Rymgajła, Rymgajłło) і Рымгала (Rymgałło).

Варыянты імя ў гістарычных крыніцах: *Рымъкгаилу земля пустая у [[Сумілішкі|Сомилишъскои]] волости*, *Римъкгаило*, *Римъкгаилова земля… жона Римъкгаилова* (1440—1492 гады); *што за Римъкгаиломъ* (9 лістапада 1449 году); *людеи наших дорсуничанъ на имя… в Римегеля Петрашковича* (22 ліпеня 1501 году); *людеи тяглых у [[Стаклішкі|Стоклишском]] волости… конюхи на имя: в [[Даўят (імя)|Довята]] Римкгеиловича* (2 студзеня 1512 году); *в Сомилишскои волости… земли пустовских… Римкгаиловщыну* (12 чэрвеня 1518 году); *людей… Мартина Римкгайловича* (29 сьнежня 1518 году); *Рымъкгаило*, *Венцко Рымъкгаиловичъ кон. Лаврынъ Рымкгаиловичъ кон.*, *Римкел Матеевичъ*, *Лаврин Римъкгаиловичъ* (1528 год); *конюховъ ошевениковъ, на ймя: Довята Рымкгейловича* (4 траўня 1534 году); *у Сомилишъской волости три земли пустовъских: Рымкгаловщину… Римъкгайловъщину* (сьнежань 1534 году); *[[Кантрым|Контрим]] Римкгейлови… Римкоил [[Мінейка (імя)|Минейкович]]* (1538 год); *Петръ Римкгоилович* (1 ліпеня 1542 году); *стрельцы… Болку Рымъкгеловичу* (23 сакавіка 1562 году); *Стась Станиславовичъ з Рымкголовичъ… Матей Юрьевичъ з Рымкголовичъ… Янъ Стецковичъ з Рымкголовичъ… Лавринъ Андрыяновичъ з Рымкголовичъ… Валентынъ Матеевичъ з Рымкголовичъ… Стецко Стасевичь з Рымголовичъ… Матей Лавриновичъ з Рымкголовичъ… Станиславъ Дашковичъ з Рымкголовичъ… Щепанъ Яновичъ з Рымкголовичъ* (1567 год); *Stanislaw Rimgayłowicz* (1602—1615 гады); *подданых [[Сумілішкі|Сомилишских]] зъ сел… Рымкгайлович… зъ села Рымкгайловичов* (8 лістапада 1609 году); *Sebestyjan Maciejewicz Rymgayłło* (1621 год); *Joannes Rymgayło* (1675—1677 гады); *Dorota Rymgajłło* (1806 год).

## Носьбіты
* Рымгайла — літоўскі баярын, які атрымаў наданьне ад вялікага князя Казімера
* Рымгайла — вількійскі баярын, які ўпамінаецца ў попісе войска Вялікага Княства Літоўскага 1528 году
* Венцка і Лаўрын Рымгайлавічы — эйрагольскія баяры, якія ўпамінаюцца ў попісе войска ВКЛ 1528 году
* Лаўрын Рымгайлавіч — вяшванскі баярын, які ўпамінаецца ў попісе войска ВКЛ 1528 году
* Юры Пятровіч Рымгайловіч — расенскі зямянін, які ўпамінаецца ў 1592 годзе
* Валенці Мацеевіч Рымгайловіч — расенскі зямянін, які ўпамінаецца ў 1599 годзе
* Амбражэй Андрэевіч Рэмгайла — расенскі зямянін, які ўпамінаецца ў 1600 годзе
* Адам зь Віторта Рымгайла — дзяржаўны дзяяч Вялікага Княства Літоўскага, падстолі смаленскі ў 1672—1691 гадох
* Юры Юзэф Рымгайла Кашуба — дзяржаўны дзяяч Вялікага Княства Літоўскага, лоўчы старадубскі ў 1697—1718 гадох
* Бэнэдыкт Рымгайла — дзяржаўны дзяяч Вялікага Княства Літоўскага, падстолі смаленскі ў 1754 годзе

Рымгайлы — парафіяне Катэдральнага касьцёла ў Менску на 1851—1857 гады.

Рымгайлы гербаў Гербурт, Ліс і Ляліва — літоўскі шляхецкі род зь Вільні.

Рымгайлы (Rymgajło) або Рынгайлы (Ryngajło) — літоўскі шляхецкі род зь Сьвянцянаў.

Рымгайлы (Rymgajło) — літоўскі шляхецкі род з Троцкага павету.

Рымгайла (Rymgajllo) — прозьвішча, зафіксаванае ў XIX стагодзьдзі ў ваколіцах Сувалкаў.

У XVI ст. існаваў маёнтак Рымгайлавічы (*Римгойловичи*, *Рымгойловичи*) у Жамойцкім старостве.

У былым Жамойцкім старостве існуе вёска Рымгайлы.

## Глядзіце таксама
* Рым
* Гайла

## Заўвагі

## Крыніцы

## Літаратура
* 

Катэгорыя:Мужчынскія імёны